**Péter Tibor** több mint 2 évtizedes pályája alatt szeretete, empátiája, pozitív gondolkodása, konfliktuskezelő képessége nagymértékben formálja a rá bízott közösségeket. A tanulói számára szeptembertől augusztusig folyamatosan szervezi a közösség építése érdekében a kirándulásokat, emléktúrákat, kenutábort, focitábort, úszótábort, sportfoglalkozásokat, közös tanulást és minden hétre jut egy-egy szabadidős tevékenység megszervezése. Aktív szerepet vállal az iskolai rendezvények lebonyolításában. Osztályfőnökként az osztályainak közös sütés-főzést szervez. Munkaközösség-vezetőként a Vári-hétnek és a diáknapnak aktív szervezője, lebonyolítója. Ezek a rendezvények jelentős mértékben formálják az iskolai közösségeket. A pedagógus rendkívüli tehetsége abban rejlik, hogy már az óvodások számára is képes megszerettetni a labdarúgást. Az ő irányítása alatt a labdarúgás nem csupán egy játék, hanem egy életforma, egy olyan tevékenység, amelybe a gyerekek örömmel és lelkesedéssel vetik bele magukat. A pedagógus kiemelkedő képessége és elköteleződése, hogy nem csupán a labdarúgás technikai és taktikai képességeit oktatja, hanem segít a gyerekeknek megtalálni a játék iránti szenvedélyüket és az önbizalmukat. Ennek a sportnak a megszerettetése már a kisiskolás években kialakítja a gyerekekben azt a hozzáállást és elhivatottságot, amelyre később, ha a komolyabb sportéletbe lépnek, szükségük lesz. Nem csupán labdarúgásra tanítja a gyerekeket, hanem olyan értékeket is átad nekik, mint az elszántság, a csapatmunka és a sport iránti tisztelet. Így nem csupán a játék, hanem az élet igazi tanítómestere is. Hússzú évek óta a Bozsik intézményi program koordinátora. A Vári Emil Általános Iskola „Ovis Foci” program megálmodója, szervezője. Személyes példamutatása követendő mintául szolgál az egész tantestület számára. A tanulói közösségen túlmenően a szülői közösség formálására is nagy hangsúlyt fektet.